Publisher: Earl James Sutliff
©2013 Jamie Sutliff (P)2013 Blackstone Audio
More by Jamie Sutliff
More Narrated by Jamie Sutliff Lui-lekker middagete - Art And Entertainment - Windhoek Express
Thursday, June 04th, 2020 04:53:30
Die schnitzel broodjies is beslis 'n wenner. Foto: Yolanda Nel
Yolanda Nel Ons was ‘n ruk terug by Ferreiras kwekery en besluit om sommer by die koffiewinkel daar iets te gaan hap.
Die restaurant se naam het onlangs van The Teapot na The Garden Café verander en die personeel is nog steeds net so vriendelik soos altyd.
Ons kry dadelik spyskaarte en bestel onmiddellik iets om in die hitte af te koel. Terwyl ons vir die drinkgoed wag, kyk ons deur die spyskaart en almal is dit eens: ons is lus vir schnitzel. Ek en my skoonsus bestel ‘n schnitzel op ‘n vars bröchen, terwyl my ma hare op geroosterde brood verkies.
Ons geniet die rustige atmosfeer en teug aan ons sap terwyl ons vir ons bestelling wag. Dit neem gelukkig nie te lank nie, want ons was rasend.
Behalwe vir die feit dat dit hoegenaamd nie gelyk het of die broodjie gerooster was nie, vanweë die spierwit snye brood op die bord, was die ete heerlik en was dit presies wat nodig was om die hol kol op my maag te vul.
Na ons ete kon ons rustig deur die kwekery stap om te kyk wat hulle alles bied.
The Garden Café sal my weer sien. Die persone is vriendelik en flink en die etes is lekker.
Indien jy gou iewers wil stop vir ‘n middagete, is hierdie beslis die plek daarvoor!